กล้าทำหวยออนไลน์ไหม?
มีข่าวว่าทั้งสำนักงานสลากกินแบ่งรัฐบาล และบริษัท ล็อกซเล่ย์ จีเท็ค เทคโนโลยี จำกัด หรือ LGT ต่างก็จะยื่นอุทธรณ์ต่อศาลปกครองสูงสุด กรณีที่ศาลปกครองกลางมีคำพิพากษาให้สำนักงานสลากฯจ่ายค่าชดเชยความเสียหายให้แก่ LGT จำนวน 945 ล้านบาท บวกดอกเบี้ย 7.5% ต่อปี รวมเป็นเงินประมาณ 1,442 ล้านบาท,กรณีนี้ต้องเท้าความไปถึงในยุครัฐบาลทักษิณที่ต้องการเอารายได้ จาก หวยใต้ดิน มาเป็นรายได้เข้ารัฐ จึงมีการออก สลากเลขท้าย 2 ตัว และ 3 ตัว หรือ หวยบนดิน รูปแบบและการจ่ายรางวัลใกล้เคียงกับหวย ใต้ดิน งานนี้รัฐเป็นเจ้ามือเอง โดยมีตัวแทนออกจำหน่ายสลากอย่างถูก กฎหมาย ทำให้ กิจการหวยใต้ดินซบเซา รวมถึงปัญหา การขายลอตเตอรี่เกินราคา ลดลงอย่างเห็นได้ชัด ขณะที่ รัฐมีรายได้เพิ่มขึ้นมหาศาล,เมื่อแน่ใจว่าตลาดอยู่ตัวแล้ว รัฐบาลจึงปรับระบบให้ดีขึ้น โดยให้มีเครื่องออกสลากแทนคนเดินโพย ซึ่งหลังจากเปิดให้มีการประมูลระบบเครื่องจำหน่ายสลากอัตโนมัติ LGT ชนะการประมูล ได้เป็นคู่สัญญาจ้างบริการระบบเกมกับสำนักงานสลากฯ แต่ต่อมาคณะกรรมการกฤษฎีกาตีความว่าสำนักงานสลากฯไม่สามารถดำเนินโครงการสลากแบบเลขท้าย 2 ตัวและ 3 ตัวด้วยเครื่องคอมพิวเตอร์ โครงการหวยออนไลน์จึงถูกยกเลิกไป ทำให้มีการฟ้องร้องกลายเป็นคดีความดังกล่าว,ถึงตอนนี้ยังไม่มีรายละเอียดความคืบหน้าว่า สำนักงานสลากฯและ LGT จะยื่นอุทธรณ์ในประเด็นไหนบ้าง จะหยิบยกเหตุอะไรมาหักล้างกัน แต่เข้าใจว่าเรื่องจำนวนค่าชดเชยคงไม่ใช่ประเด็นหลัก สาระสำคัญน่าจะอยู่ที่ การสานต่อโครงการ ตามสัญญาเดิม ซึ่งตามทีโออาร์มีระบุไว้ ให้สามารถเสนอเกมอื่นได้ เช่นหวย 6 ตัว หวยลอตโต้ หรือเกมอะไรก็ได้เป็นลักษณะ กินแบ่ง ไม่ใช่ กินรวบ,เรื่องการอุทธรณ์สู้คดีก็ว่ากันไป แต่วันนี้ผมอยากกระตุกรัฐบาลคสช.ให้ตัดสินใจอย่างจริงจังว่าจะเดินหน้าทำหวยออนไลน์หรือไม่ ในเมื่อ ร่าง พ.ร.บ.สำนักงานสลากกินแบ่งรัฐบาลฉบับแก้ไขใหม่ ได้ผ่านความเห็นชอบของ ครม.ไปแล้ว อยู่ระหว่างการตรวจทานของกฤษฎีกาก่อนเสนอเข้าสู่การพิจารณาของสภานิติบัญญัติแห่งชาติ,ร่างแก้ไขใหม่นี้เปิดทางให้ทำหวยออนไลน์ได้ สามารถออกผลิตภัณฑ์ รูปแบบใหม่มาให้บริการ ก็อยู่ที่รัฐบาลจะกล้าเปิดหน้าเล่นหรือเปล่า,หวยออนไลน์ผ่านการทำประชาพิจารณ์ไปแล้วหลายรอบ เสียงส่วนใหญ่ค่อนข้างสนับสนุน แต่ไม่มีรัฐบาลไหนกล้าทำ เพราะกลัวจะถูกโจมตีทางการเมือง แม้แต่สมัยพรรคประชาธิปัตย์เป็นรัฐบาลก็คงอยากทำหวยออนไลน์เหมือนกัน แต่เป็นเพราะเคยด่าทักษิณไว้มาก เลยเหนียมไม่กล้าโดดลงมาเล่น,สังคมไทยมีพวกอยากดังโหนกระแสเยอะ ข้ออ้างว่าหวยออนไลน์มอมเมาประชาชน หรือเมืองไทยเป็นเมืองพุทธไม่ควรเปิดให้สิ่งที่ขัดต่อศีลธรรมอันดี ก็เป็นแค่วาทกรรมที่หยิบยกมาโจมตีกัน ถามจริงๆ เถอะครับทุกวันนี้มีซักกี่คนที่รู้สึกว่าการเล่นหวยใต้ดินเป็นเรื่องที่ร้ายแรงผิดศีลผิดจริยธรรม ขนาดหวยใต้ดินยังเป็นที่ยอมรับกลายๆ แล้วหวยออนไลน์จะเป็นอบายมุขเชียวหรือ,เลิกดัดจริตเถอะ เอาความจริงมาว่ากันดีกว่า ถ้ากลัวจะเป็นการมอมเมา ก็สามารถวางหลักเกณฑ์ควบคุมให้รัดกุมได้,หากยังปล่อยให้มีหวยใต้ดิน เจ้ามือหวยใต้ดินมีแต่ได้ประโยชน์ เจ้ามือรายใหญ่ล้วนแต่เป็นผู้มีอิทธิพล ทำหวยต้องส่งส่วย สภาพแบบนี้ต่างหากที่เรียกว่าขัดต่อศีลธรรมอันดี,เงินสีเทาใต้ดินควรจะเอามาอยู่ข้างบนได้แล้ว แต่ละปีหมุนเวียนเป็นแสนล้านบาท หักเปอร์เซ็นต์มาทำสวัสดิการสังคมดีกว่าเยอะ,ผมไม่หวังพึ่งบอร์ดกองสลากฯยุคนี้หรอก 4 ปีแล้วยังแก้ลอตเตอรี่เกินราคาไม่ได้ พอมีข่าวทีก็ไปเดินตรวจแผงค้าสร้างภาพ ดีแต่สร้างเงื่อนไขซื้อเวลาให้ได้ทำงานต่อเท่านั้นเอง ไม่ได้แก้ปัญหาให้ตรงจุดเลย หนำซ้ำยังพิมพ์ลอตเตอรี่มาขายเพิ่มอีก อย่างนี้มอมเมามั้ยล่ะ,ผมหวังว่าบิ๊กตู่และรัฐบาล คสช.จะกล้าตัดสินใจทำหวยออนไลน์ ไหนๆร่างกฎหมายใหม่ก็เปิดช่องไว้แล้ว ถึงเวลาอย่าใจเสาะก็แล้วกัน.,ลมกรด
มีข่าวว่าทั้งสำนักงานสลากกินแบ่งรัฐบาล และบริษัท ล็อกซเล่ย์ จีเท็ค เทคโนโลยี จำกัด หรือ LGT ต่างก็จะยื่นอุทธรณ์ 
หวยออนไลน์,ล็อกซเล่ย์,ลอตเตอรี่เกินราคา,หมายเหตุประเทศไทย,ลมกรด